Valdis Folkmanis

Valdis Folkmanis (dzimis 1961. gadā Rīgā) ir latviešu pediatrs, Latvijas Universitātes profesors.

 Dzīvesgājums 
Dzimis 1961. gadā Rīgā. Mācījās Rīgas 6. vidusskolā, studēja medicīnu Rīgas Medicīnas institūta (RMI) Ārstniecības fakultātē (1979—1985), tad strādāja par Baseina Centrālās slimnīcas terapeitu. 1988. gadā viņu uzņēma klīniskajā ordinatūrā RMI Neiroloģijas un Neiroķirurģijas katedrā, no 1990. gada strādāja par neirologu Latvijas Medicīnas akadēmijas Ārstu kvalifikācijas celšanas fakultātes Neiroloģijas katedrā, vēlāk Latvijas Bērnu dzirdes centrā. 1992. gadā Folkmanis uzsāka pedagoģijas studijas LU Pedagoģijas fakultātes maģistra studiju programmā, kuras turpināja Vācijas Attīstības rehabilitācijas akadēmijā, 1996. gadā iegūstot Montesori medicīniskā pedagoga specialitāti. Bija nodaļas vadītāja vietnieks Latvijas Republikas Labklājības ministrijas Veselības aprūpes politikas nodaļā (1998—1999).PIETEIKUMS STUDIJU PROGRAMMAS AKREDITĀCIJAI (2006)

1999. gadā aizstāvēja medicīnas doktora disertāciju par objektīvās audiometrijas metodi bērnu dzirdes traucējumu noteikšanā un attīstības rehabilitācijā (disertācijas vadītājs Uldis Vikmanis) un kļuva par LU Medicīnas fakultātes (LU MF) Sociālās Pediatrijas centra direktoru. 2000. gadā viņu ievēlēja par LU Pedagoģijas un psiholoģijas fakultātes docentu, 2012. gadā par LU Medicīnas fakultātes asociēto profesoru, 2016. gadā par LU MF dekānu, 2017. gadā par profesoru un LU Klīniskās un profilaktiskās medicīnas institūta vadošo pētnieku. Līdztekus strādā par bērnu neirologu SIA "Veselības centrs 4" filiālē "Bērnu veselības centrs".VC4 speciālisti

 Atsauces 

Kategorija:1961. gadā dzimušie
Kategorija:Latvijas mediķi